Կատկովա Շչել

Կատկովա Շչել (ռուս.` Каткова Щель), գյուղ  Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում, շրջկենտրոն հանդիսացող Լազարևսկոյե միկրոշրջանից 12 կմ հարավ-արևելք, իսկ Սոչիի կենտրոնից` 55 կմ հյուսիս-արևմուտք։ Գտնվում է Չուխուտկ գետի ափին, ծովի մակարդակից 170 մ բարձրության վրա։

Բնակչությունը 
2002 թվականի տվյալներով գյուղն ուներ 129 բնակիչ, իսկ 2010 թվականին, այնտեղ ապրում էր արդեն 171 մարդ։ Նույն` 2010 թվականի տվյալներով գյուղն ուներ հետևյալ ազգային կազմը.

Բնակիչներն զբաղվում են ծխախոտի և թեյի մշակությամբ, այգեգործությամբ և բանջարաբուծությամբ։ Գյուղն ունի ութամյա դպրոց և ակումբ։ Զբոսաշրջության վայր է։

Պատմությունը 
1872 թվականին Չուխուտկ գետի մոտ գտնվող հողատարածքը ձեռք էր բերել հրապարակախոս, խմբագիր և գրաքննադատ Միխայիլ Կատկովը։ 1904 թվականին, նրա հողատարածքում ապրում էր 56 մարդ։ 1920 թվականի հաշվառումների համաձայն, այնտեղ արդեն գոյություն ուներ գյուղ` Կատկովսկի անունով, որը հետագայում դարձավ Կատկովո։

Գյուղի հայերը եկել են Սամսունի շրջակա գյուղերից` 1919 թվականին։

Ծանոթագրություններ

Արտաքին հղումներ 
  Բնակչության` 2010 թվականի համառուսական հաշվառումներ 

Բնակավայրեր այբբենական կարգով
Կրասնոդարի երկրամասի գյուղական բնակավայրեր
Կրասնոդարի երկրամասի Սոչիի քաղաքային օկրուգի բնակավայրեր
Ռուսաստանի գյուղեր